Public procurement notice: Contract Award Notice
Published: 2021-02-19
Buyer: „Информационно обслужване“ АД
Country: BG
Contract type: Services
Procedure: Negotiated without a prior call for competition
CPV classification: 72000000
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Предмет на възлагане е осигуряване на право на ползване, поддръжка и обслужване на информационна система Eventis R7, необходима за нуждите на административните органи, определени в РМС № 727/5.12.2019 г., изм. с РМС № 358/28.05.2020 г. и с РМС № 419/25.06.2020 г. Обемът на услугите е ориентировъчен, като „Информационно обслужване“ АД си запазва правото по време на действие на договора да не поръча цялото посочено количество или в случай на необходимост да го завиши, като същото ще се заплаща по единични цени на изпълнителя, представляващи неразделна част от договора.
Предмет на възлагане е осигуряване на право на ползване, поддръжка и обслужване на информационна система Eventis R7, необходима за нуждите на административните органи, определени в РМС № 727/5.12.2019 г., изм. с РМС № 358/28.05.2020 г. и с РМС № 419/25.06.2020 г.
Видът, обемът и изискванията по отношение на обществената поръчка са подробно описани в техническата спецификация на възложителя — приложение № 1. Обемът на услугите е ориентировъчен, като „Информационно обслужване“ АД си запазва правото по време на действие на договора да не поръча цялото посочено количество или в случай на необходимост да го завиши, като същото ще се заплаща по единични цени на изпълнителя, представляващи неразделна част от договора. Заявките се реализират до достигане на максималната стойност по договора. Списъкът с администрации, за които е планирано осигуряване право на ползване, поддръжка и обслужване на информационна система Eventis R7, е предоставен в приложение № 1.1. Срокът на подаване на заявки за осигуряване право на ползване (предоставяне и подновяване право на ползване), поддръжка и обслужване е до 24 (двадесет и четири) месеца от влизане в сила на договора за обществена поръчка.
Срокът на предоставяне на право на ползване, поддръжка и обслужване след подписване на писмена заявка до изпълнителя е до изтичане на срока за изпълнение и се конкретизира в отделните писмени заявки до изпълнителя.
Срокът за изпълнение на услугите по договора е 36 (тридесет и шест) месеца от влизане в сила на договора и се конкретизира в отделните писмени заявки до изпълнителя.
Възлагането на услугите, предмет на обществената поръчка, е ограничено до „Енвизимо внедрявания и поддръжка“ ЕООД поради обстоятелството, че дружеството притежава изключителното право за предоставяне на същите, видно от писмо за оторизация изх. № РД-49/27.10.2020 г. от управителя „Енвизимо България“ ЕООД (вх. № 51-00-56-1/16.11.2020 г. на „Информационно обслужване“ АД и декларация от управителя на дружеството, неразделна част от писмото за оторизация. В писмото за оторизация, съответно в декларацията е посочено, че „Енвизимо внедрявания и поддръжка“ ЕООД има изключителни права за внедряване и поддръжка на разработената от „Енвизимо България“ ЕООД информационна система Eventis R7 до 27.10.2030 г.
С решение системен № D84139/21.01.2021 г. на изпълнителния директор на „Информационно обслужване“ АД е открита процедура на договаряне без предварително обявление с предмет „Осигуряване на право на ползване, поддръжка и обслужване на информационна система Eventis R7“. Процедурата е открита по реда на чл. 79, ал. 1, т. 3 от Закона за обществените поръчки (ЗОП) и вписана в Регистъра на обществените поръчки (РОП) под уникален № 05948-2021-0007.
В 10-дневния срок за обжалване е постъпила жалба вх. № 26-00-159/29.01.2021 г. от заинтересовано лице. В нея се излагат твърдения, че „не са представени никакви данни кои са администрациите, в които посочената деловодна система е внедрена, на какво основание е внедрена, за какъв срок, има ли поддръжка на системата в посочените администрации, както и действително дали правата върху деловодната система са запазени за изпълнителя и дали не са прехвърлени на възложителите по посочения списък, както и какъв обем от авторски права са запазени за изпълнителя по предходните поръчки, кой е този изпълнител и какви са отношенията между него и настоящия титуляр на правата“. В жалбата се излагат твърдения, че „е невъзможно да бъде мотивирана нуждата от осигуряване на право на ползване, поддръжка и обслужване на информационна система Eventis R7 що се отнася до администрации, които не я използват“.
Въз основа на постъпилата жалба и на основание чл. 110, ал. 1, т. 5 във връзка с чл. 108, т. 4, във връзка с чл. 22, ал. 1, т. 8 и чл. 202 от ЗОП е издадено решение системен № D3771061/29.01.2021 г. на изпълнителния директор на „Информационно обслужване“ АД за прекратяване на процедура процедура на договаряне без предварително обявление с предмет „Осигуряване на право на ползване, поддръжка и обслужване на информационна система „Eventis R7“, открита с решение системен № D84139/21.01.2021 г. на изпълнителния директор на „Информационно обслужване“ АД. На основание чл. 22, ал. 8 от ЗОП. Решението за прекратяване е създадено чрез платформата по чл. 39а, ал. 1 като електронни документи при спазване на изискванията на ЗОП. Номерът и датата на решенията са видими като данни в отделна електронна форма, която е неразделна част от решението.
В решението за прекратяване е посочено, че „възложителят приема твърденията на жалбоподателя, че е невъзможно посочването на мотиви в решението за откриване на процедурата във връзка с нуждата от предоставяне на горепосочените услуги по отношение на администрациите, включени в РМС № 727/05.12.2019 г., изм. с РМС № 358/28.05.2020 г. и с РМС № 419/25.06.2020 г., които към датата на откриване на обществената поръчка не използват информационна система Eventis R7“.
Съгласно чл. 202, ал. 1 от ЗОП възложителят може сам да отстрани нарушението до получаване на съобщението по чл. 209, ал. 3 от ЗОП за приключване на проучването по жалбата от Комисията за защита на конкуренцията. Предвид гореизложеното следва да се изменят условията по поръчката, като отпадне хипотезата, че обемът на услугите е ориентировъчен, а „Информационно обслужване“ АД си запазва правото по време на действие на договора да не поръча цялото посочено количество или в случай на необходимост да го завиши, като същото ще се заплаща по единични цени на изпълнителя, представляващи неразделна част от договора.
Описаните по-горе пропуски не могат да бъдат отстранени, без това да промени условията, при които е обявена процедурата, поради което е налице основание за прекратяването ѝ по реда на чл. 110, ал. 1, т. 5 от ЗОП.
На основание чл. 36а, ал. 1, т. 1 във връзка с чл. 36, ал. 1, т. 1 от ЗОП решението за прекратяване на процедурата (решение системен № D3771061/29.01.2021 г. на изпълнителния директор на „Информационно обслужване“ АД) е публикувано на 29.01.2021 (петък, 19:06:39 ч.) в профила на купувача по преписката на обществената поръчка, публично достъпна на интернет адрес: https://app.eop.bg/today/103017. Решението за прекратяване на процедурата е в сила от 9.02.2021 г., доколкото същото не е оспорено в 10-дневния преклузивен срок от публикуването му по аргумент от чл. 202, ал. 2 във връзка с чл. 197, ал. 1, т. 7, буква „д“ от ЗОП.